Diari Oficial de la Generalitat Valenciana


Sumari del DOGV 1078, del 05-06-1989 (1989/814049)

ORDRE de 12 de maig de 1989, de la Conselleria de Cultura, Educació i Ciència, que convoca ajudes per a millorar instal.lacions d'arxius municipals de la Comunitat Valenciana.
-------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1989/05/12/(1)/dof/vci/html**

### Dades del document

Número de DOGV
:   1078

Data del DOGV
:   05-06-1989

Secció del DOGV
:   DISPOSICIONS GENERALS

Número del document
:   1989/814049


Data del document
:   12-05-1989

Organisme emissor
:   Conselleria de Cultura, Educació i Ciència

Tipus de document
:   Ordre

Ordre de 12 de maig de 1989, de la Conselleria de Cultura, Educació i Ciència, per la qual es convoquen ajudes per a millorar instal.lacions d'arxius municipals de la Comunitat Valenciana.  
La Conselleria de Cultura, Educació i Ciència, d'acord amb el Pla d'ajudes a Arxius Municipals establert en l?Ordre de 26 de desembre de 1988 pel qual s'aprova el Pla d'actuacions coordinades amb les Diputacions Provincials de la Comunitat Valenciana en matèria de Cultura i Educació per a 1989, té el propòsit de subvencionar els Ajuntaments que renoven el mobiliari i l?equipament d'arxiu i contribuir així a sufragar les despeses derivades de la conservació de fons documentals. Tot ajustant-se al que disposa l'article 33 de la Llei 12/1988, de 30 de desembre, de Pressupostos de la Generalitat Valenciana.  
En conseqüència, i fent ús de les facultats que em confereix l'article 35 de la Llei 5/83, de Govern Valencià, de 30 de desembre, de la Generalitat Valenciana,  
ORDENE:  
Article primer  
Convocar un Concurs Públic per a la concessió d'ajudes a Arxius Municipals de la Comunitat Valenciana i aprovar les Bases per què es regeixen les quals s'inclouen com a Annex d'aquesta Ordre.  
Article segon  
Les ajudes a què es refereix l'article anterior contribuiran al finançament de les despeses derivades del mobiliari i de l?equipament tècnic per a la correcta conservació i utilització dels fons documentals que es troben als Arxius Municipals de la Comunitat Valenciana.  
DISPOSICIONS FINALS:  
Primera  
Hom faculta el Director General de Patrimoni Cultural perquè, en l'ambit de les seues competències, adopte les mesures escaients per a l'aplicació i el desenvolupament d'aquesta Ordre.  
Segona  
Aquesta Ordre entrarà en vigor el mateix que es publique en el Diari Oficial de la Generalitat Valenciana.  
València, 12 de maig de 1989.  
El Conseller de Cultura, Educació i Ciència,   
CIPRIA CISCAR I CASABAN  
Bases de la convocatòria d'ajudes per a l'adquisició de mobiliari i equipament tècnic d'arxius municipals de la Comunitat Valenciana.  
Primera  
1. Podran sol·licitar aquestes ajudes tots els Ajuntaments de la Comunitat Valenciana que realitzen inversions als seus arxius.  
2. Es podrà finançar amb càrrec a aquestes ajudes l'adquisició de mobiliari i d'equipament tècnic d'ús exclusiu en instal·lacions d'arxiu.  
Segona  
Tindran prioritat en la concessió d'aquestes subvencions les peticions següents:  
a) Les sol·licitades per municipis amb una instal·lació d'arxiu deficient.  
b) Es valorarà especialment l'antiguetat, el volum i l?interés dels fons documentals que conserve l'Arxiu Municipal i dels que dins d'un temps hi ingressen, així com l?equitat entre les despeses produídes i el benefici que en resulte.  
Tercera  
1. Aquests projectes es finançaran amb els crèdits que figuren en el Pressupostos de la Generalitat Valenciana que es consignen amb aquesta finalitat, i amb els pressupostos de què disposen els Ajuntaments.  
2. L'aportació de la Conselleria de Cultura, Educació i Ciència, en el finançament de cada petició que inclosa serà com a màxim del cinquanta per cent (50%) del cost de la inversió que es realitze en 1989.  
Els ajuntaments hauran d'aportar amb càrrec al seu pressupost la part no finançada per la Generalitat Valenciana.  
Quarta  
1. El termini de presentació de sol·licitudes serà de dos mesos comptadors des de l?endemà de la publicació d'aquesta convocatòria en el Diari Oficial de la Generalitat Valenciana.  
2. La sol·licitud d'ajuda econòmica es realitzarà mitjançant un Acord del Pla de la Corporació en què es farà constar:  
a) La sol·licitud d'ajuda econòmica.  
b) El pressupost i pla de finançament especificant les quantitats que s'hi invertiran.  
c) El compromís de l'Ajuntament que aportarà la quantitat no finançada per la Generalitat Valenciana i també l?excés que pogués haver, arribat el cas, entre el pressupost inicial i el preu de contrast definitiu.  
Cinquena  
1. Les sol·licituds s'han d'acompanyar dels documents següents:  
a) Relació detallada de tot el material i pressupost per unitats.  
b) Certificació de l?Interventor de l'Ajuntament que hi ha consignació en el pressupost municipal de 1.989 per a finançar l'aportació.  
c) Certificació del Secretari en què es farà constar que l'Ajuntament no ha rebut cap subvenció per a aquesta mateixa inversió o, si s'escau, una fotocòpia compulsada de la notificació en què es comunicà a l'Ajuntament la concessió d'altres subvencions per a aquesta mateixa finalitat.  
d) Una memòria descriptiva del pla d'utilització previst.  
e) Entitat bancària i número de compte corrent on s'haja de realitzar l?ingrés de la transferència en cas que es concedisca l'ajuda i també una fotocòpia del CIF de l'Ajuntament.  
2. La documentació demanada en aquesta base es presentarà per duplicat als Serveis Centrals d'aquesta Conselleria i serà determinant per a la fixació de prioritats.  
Sisena  
1. La selecció prèvia de les sol·licituds serà realitzada per una comissió presidida pel Director General de Patrimoni Cultural de la qual formaran part un representant nombrat per cadascuna de les Diputacions Provincials de la Comunitat Valenciana, el Director de l'Arxiu Central de la Generalitat Valenciana i el Cap del Servei del Llibre, Arxius i Biblioteques.  
2. El Director General de Patrimoni Cultural, atenent les sol·licituds presentades i al seu interés, elaborarà la proposta de distribució d'aquestes ajudes, l'aprovació de les quals correspondrà al Conseller de Cultura, Educació i Ciència mitjançant una Resolució que serà publicada en el Diari Oficial de la Generalitat Valenciana.  
Setena  
1. Les minoracions produïdes en relació amb el pressupost inicial, be per menor pressupost del projecte definitiu o per baixes produïdes en l'adjudicació, es repartiran proporcionalment a les quantitats aportades per cada institució.  
2. L'import de les minoracions produïdes corresponent a l'aportació de la Conselleria de Cultura, Educació i Ciència es destinarà a inversions en instal·lacions culturals ara en aquells municipis no inciosos inicialment, ara incrementant les aportacions de la Generalitat Valenciana a alguna inversió subvencionada en 1989.  
3. La Conselleria de Cultura, Educació i Ciència no assumirà modificacions del projecte del contracte que suposen un augment del preu d'adjudicació, ni revisió dels preus. Arribat el cas el preu més alt serà assumit exclusivament per l'ajuntament interessat.  
Vuitena  
El pagament d'aportacions de la Generalitat Valenciana es realitzarà d'acord amb allò que s'estableix en l'article 30 de la Llei 12/1988, de 30 de desembre de Pressupost de la Generalitat Valenciana per al 1989.  
Novena  
L'import d'aquestes ajudes s'abonarà amb càrrec a l'aplicació pressupostària 87.94.125.553.8. dins la línia 703/000/89.


Còpia Permalink ELI